Að fylgja því eftir að allir eigi jafnt tilkall til sömu mannréttinda án tillits til kynþáttar , litarháttar , kynferðis , tungu , trúar , skoðana , þjóðernis , uppruna , eigna , ætternis eða annarra aðstæðna . Að hlúa að heilbrigðum þroska í hvers barns . Að gera börnum kleift að nýta hæfileika sína . Að hjálpa börnum að þróa þá færni sem þau þurfa til að leggja sitt af mörkum í samfélaginu . ( Aðalnámsskrá grunnskóla 2011 . Mikilvægt er því að á öllum skólastigum hljóti nemendur fræðslu um jafnréttismál þar sem m.a.er lögð áhersla á að búa bæði kynin undir jafna þátttöku í samfélaginu . Jafnréttisáætlun Tálknafjarðarskóla tekur bæði til nemenda og starfsfólks . Ábyrgð Tálknafjarðarskóli starfar eftir jafnréttisviðmiðum við stjórnun skólans og eru allir kennarar og starfsmenn skólans í því sem nefnist flöt stjórnun . Allir starfsmenn skulu eiga jafnan rétt á endurmenntun og starfsþjálfun . Kynbundin og kynferðisleg áreitni . Mikilvægt er að jafnrétti sé haft að leiðarljósi í öllum samskiptum við nemendur og í samskiptum þeirra sín á milli og að á öllum skólastigum fái nemendur fræðslu um jafnréttismál . Viðhorf kennara eru mikilvæg í jafnréttisvinnu skóla . Í jafnréttismenntun skólans þarf fræðslan að vera út frá ýmsum sjónarhornum og taka á þáttum eins og kyni og kynhneigð , fötlun , fjölmenningu , staðalmyndum , atvinnu , félagslegri stöðu og völdum í þjóðfélaginu . Jafnréttisfræðsla er þverfagleg og nýtist í öllu skólastarfinu . Mikilvægt er að ýta undir að nemendur rækti með sér samkennd og virðingu fyrir skoðunum , tilfinningum og gildum annarra og að þeir hugi að sinni eigin orðræðu og viðhorfum í samskiptum sín á milli . Námsefni það sem lagt er fyrir nemendur sé skoðað út frá jafnréttissjónarmiði og námsgögn samræmist mannréttinda og jafnréttismarkmiðum skólans . Kennarar ræði sérstaklega námsefni og kennsluhætti sína a.m.k.út frá jafnréttisstefnunni einu sinni á vetri til að vekja og viðhalda meðvitund starfsfólks um jafnrétti í skólanum .